|  |
| --- |
|  |
| **Republika e Kosovës**  **Republika Kosova-Republic of Kosovo**  ***Qeveria–Vlada-Government*** |

**RAPORT NGA PROCESI I KONSULTIMIT PUBLIK PËR PROJEKTUDHËZIMIN ADMINISTRATIV PËR MËNYRËN DHE PROCEDURAT E VLERËSIMIT TË AFTËSISË PËR PUNË TË PERSONAVE ME AFTËSI TË KUFIZUARA**

**Hyrja/sfondi**

Projektudhëzimi Administrativ për mënyrën dhe procedurat e vlerësimit të aftësisë për punë të personave me aftësi të kufizuara, rregullon dhe përcakton mënyrën dhe procedurat e vlerësimit të aftësisë për punë të personave me aftësi të kufizuara, për përcaktimin e njohjes së të drejtave në aftësim, riaftësim dhe punësim.

Ministria e Punës dhe Mirëqenies Sociale me këtë Udhëzim Administrativ do të kompletojë pakon e akteve nënligjore të përcaktuara në Ligjin Nr. 03 / L – 019 për aftësimin, riaftësimin profesional, si dhe punësimin e personave me aftësi të kufizuara, i ndryshuar dhe plotësuar me Ligjin Nr. 05 / L – 078. Përmes këtij Udhëzimi, synohet të rregullohen me detajisht procedurat e aplikimit, mënyra e vlerësimit të shkallës së aftësisë së mbetur për punë, përcaktimi i organeve përgjegjëse dhe çështje tjera të kësaj natyre. Me këtë Udhëzim, synojmë të krijojmë një sistem mbi punësimin e PAK-së, duke promovuar punësimin e tyre dhe krijimin e mundësive të barabarta në tregun e punës për të gjithë këtë kategori.

Me qëllim të përfshirjes së të gjithë aktorëve, pas hartimit të draftit të parë të Projektudhëzimit Administrativ për mënyrën dhe procedurat e vlerësimit të aftësisë për punë të personave me aftësi të kufizuara, drafti është dërguar për konsultime paraprake tek institucionet shtetërore, në konsultime publike tek shoqatat e personave me aftësi të kufizuara, te partnerët dhe organizatat ndërkombëtare që e kanë mbështetur këtë proces, si dhe te grupet e interesit (punëdhënësit).

**Ecuria e procesit të konsultimit**

Projektudhëzimi Administrativ për mënyrën dhe procedurat e vlerësimit të aftësisë për punë të personave me aftësi të kufizuara, është publikuar në platformën online, si dhe iu është dërguar për komente përmes postës elektronike institucioneve, aktorëve dhe grupeve tjera të interesit. Afati për dërgimin e komenteve ka qenë 15 ditë pune.

Projektudhëzimi Administrativ iu është dërguar Agjencisë për Barazi Gjinore, Sekretariatit Koordinues të Qeverisë, Zyrës për Planifikim Strategjik, Zyrës Ligjore në Kryeministri, Zyrës për Qeverisje të Mirë, Ministrisë së Financave, Ministrisë së Integrimeve Ekonomike, Ministrisë për Drejtësi, Ministrisë për Administratë Publike, Ministrisë së Pushtetit Lokal, Ministrisë për Komunitete dhe Kthim, Sekretariatit Koordinues të Këshillit Konsultativ për Komunitete, Avokatit të Popullit, platformës Civikos e shoqërisë civile, OSCE-së, partnerëve social, HENDIKOS-i, etj.

|  |  |  |
| --- | --- | --- |
| Metodat e Konsultimit | Datat/kohëzgjatja | Numri i pjesëmarrësve/kontribuuesve |
| 1. Konsultimet me shkrim / në mënyrë elektronike; | 15 ditë pune | 2 |
| 1. Publikimi në ueb-faqe / Platforma elektronike; | 15 ditë pune | 1 |
| 1. Punëtori njëditore e zyrtarit përgjegjës, ekipit mbështetës, si dhe 2 përfaqësuesve të HENDIKOS-it. | Dhjetor 2017 | Zyrtari përgjegjës, ekipi mbështetës dhe 2 përfaqësues të HENDIKOS-it. |

**Përmbledhje e kontributeve të pranuara gjatë procesit të konsultimit**

Kontributet nga palët e interesit gjatë procesit të konsultimit të draftit të Projektudhëzimit Administrativ kanë dhënë Zyra Ligjore e Zyrës së Kryeministrit si dhe OSCE-ja, të cilët i kanë dërguar komentet përmes postës elektronike.

**Hapat e ardhshëm**

Drafti i Projektudhëzimit Administrativ për mënyrën, procedurat dhe afatet e pagesës mujore për punëdhënësit të cilët nuk punësojnë persona me aftësi të kufizuara tani është finalizuar. Në draftin final janë përfshirë komentet/propozimet e pranuara dhe janë riformuluar disa të tjera. Tabela me komentet dhe përgjigjet në komente është finalizuar dhe ajo do të publikohet në platformën online për konsultimet me publikun. Ajo përmban tri kolona:

* kolona 1 përmban draftin e dërguar për diskutim;
* kolona 2 përmban komentet, vërejtjet dhe propozimet nga palët e interesit;
* kolona 3 përmban përgjigjet tona në komentet/propozimet e palëve të interesit, të cilat tregojnë se janë pranuar, janë pranuar pjesërisht apo nuk janë pranuar propozimet, si dhe arsyetimin.

Drafti i Udhëzimit gjatë ditëve në vijim do të procedohet për miratim nga Ministri i MPMS-së.

Shtojca – tabela e detajuar me informatat për kontribuuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i organizatës / individit | Koment i organizatës / individit | Përgjigja nga Ministria:  E pranuar plotësisht,  E pranuar pjesërisht,  E refuzuar. | Sqarim nga Ministria  (veçanërisht arsyet për të mos pranuar komente të caktuara) |
| Zyra Ligjore e ZKM-së | Drafti fillestar i Projektudhëzimit Administrativ për mënyrën dhe procedurat e vlerësimit të aftësisë për punë të personave me aftësi të kufizuara,  është në përputhje me kornizën ekzistuese  ligjore dhe është i përfshirë në planin e akteve nënligjore 2018. | Është pranuar |  |
| OSCE | Specifikoni nëse afati prej “15 ditësh”, i referuar në nenin 8 (4) (5) (6) është kalendarik ose ditë pune.  Specifikoni nëse afati prej “5 ditësh”, i referuar në nenin 9 (1), është kalendarik ose ditë pune. | Është pranuar |  |
| OSCE | Të harmonizohet përcaktimi i “shkallës së aftësisë për punë” me parimet e Klasifikimit Ndërkombëtar të Funksionimit (IFC), Paaftësisë dhe Shëndetit (ICF), referuar në nenin 11 (4.2). | Nuk është pranuar | Zvogëlimi i aftëisë së kufizuar është bërë në bazë të parime Klasifikimit Ndërkombëtar të Funksionimit, Paaftësisë dhe Shëndetit ICF. Sipas ICF, janë disa lloje të klafikimit për disa paaftësi duke përfshirë dhe dëmtimet shëndetësore. Duke marrë se këtë, është thjeshtëzuar procedura dhe është vendosur kjo formë, duke iu përshtatur edhe praktikave të mira. |